**Sami-Matti Trogen** (s. 13. toukokuuta 2002) on lohjalainen autourheilija. Trogen on saanut osakseen kansainvälistä huomiota aloittaessaan uransa rallicrossissa poikkeuksellisen nuorena. Hän teki historiaa voittamalla heti ensimmäisen kilpailunsa Rallycross Challenge Europe -sarjassa Unkarissa vuonna 2016. Hän voitti samana vuonna myös Viron rallicross-sarjassa Super1600 Junior -luokan mestaruuden. 

Kaudeksi 2017 Trogen siirtyi tallipäällikkö Marko Koirasen ansiosta Pohjois-Euroopan Formula 4 -sarjaan, (SMP F4 NEZ Championship), vaikka hänellä ei ollut rata-autoilu- tai karting-taustaa. Vuonna 2018 hän teki sopimuksen Set Promotion -tallin kanssa rallicrossin MM-sarjan yhteydessä ajettavaan RX2-luokkaan. Lisäksi hän teki sopimuksen RX Academy on Ice -sarjasta ja kesällä ajettavasta RX Academy -sarjasta. 

Vuonna 2018 hän voitti RX Academy -sarjan mestaruuden. 2019 hän solmi koko kaudeksi sopimuksen RX2 International -sarjaan, jota hän ajoi nelivetoisella Supercar Lite -autolla rallicrossin MM-sarjan yhteydessä, sijoittuen kauden loppupisteissä viidenneksi. 

Kaudesta 2019 alkaen Trogen on ollut mukana myös esports-puolella. Hän ajoi villillä kortilla iRacing Rallicross MM -sarjassa Set Promotion Oy:n SET Esport -tiimissä. Trogen voitti heti ensimmäisen osakilpailun, ollen samalla kaikkien aikojen nuorin kyseisessä sarjassa voittanut kuljettaja. Kausi oli voitokas ja lopulta Trogen vei sarjan maailmanmestaruuden. 

Esportissa voitettu maailmanmestaruus sai Williams Esport -tiimin kiinnostumaan Trogenista ja alkuvuodesta 2020 he allekirjoittivat sopimuksen, joka on tehtynä aina kauteen 2022. Kaudella 2020 Trogen kilpaili kolme osakilpailua Ralli SM -sarjassa SM3-luokassa, Ford Fiesta R2 -autolla, osana Ford Motorcraft -tiimiä. Syksyllä 2020 Trogen solmi kaksivuotisen ammattilaissopimuksen Walkenhorst Motorsport -tiimin kanssa ja BMW M6 GT3 -autolla kilpailemisesta Nürburgring Langstrecken Serie (NLS) -sarjassa. 

Trogenin taustajoukoissa ovat vaikuttaneet muun muassa autourheilulegendat Matti Alamäki ja Jussi Pinomäki.

Ura
---

### Autourheilu

Kaudella 2013 Trogen aloitti rallicrossin SM-sarjassa Crosskart 125 -luokassa, sarjan nuorimapana kuljettajana. Ensimmäinen kausi toimi harjoittelukautena. Hän sijoittui sarjassa kuudenneksi. Vuoden aikana hänet opittiin tuntemaan rohkeana ja periksi antamattomana kuljettajana. Kaudella 2014 hän jatkoi Crosskart 125 -luokassa, jota ajettiin Rallicrossin SM -sarjan yhteydessä, saavuttaen SM-hopeaa.

Kaudella 2015 Trogen jatkoi Rallicross SM -sarjassa. Hän kärsi kauden aikana uuden Crosskart 125 -auton tekniikkamurheista, mutta saavutti kaikesta huolimatta SM-hopeaa. Kausi jäi hänen viimeisekseen crosskart-autolla. Keväällä 2015 Trogen ajoi ensimmäistä kertaa henkilöautoa ja osallistui jo toukokuussa Viron rallicross-sarjan osakilpailuun Reinsalu Sport -tiimin autolla. Hän ajoi heti ensimmäisessä kilpailussa finaaliin ja sijoittui viidenneksi. Trogen ajoi loppukaudesta muutamia kilpailuja hyvällä menestyksellä ja oli Viron rallicross-sarjassa neljäs. Syksyllä Trogen osallistui Italiassa Set Promotion -tallin Renault Twingolla testeihin, joissa hän osoitti nopeutensa ja yllätti myös tallin suorituksellaan.

Vuonna 2016 Trogen ja Set Promotion -talli solmivat sopimuksen Rallicross Challenge Europe -sarjan kilpailuista. Hän osallistui sarjaan toisesta osakilpailusta lähtien, joka ajettiin juhannuksena Unkarissa. Lohjalainen teki historiaa voittaen historian nuorimpana kuljettajana (14-vuotiaana) debyyttikilpailunsa, johdettuaan kisaa alusta loppuun. Hän osallistui myös seuraavaan osakilpailuun Liettuassa, jossa hän sijoittui toiseksi. Liettuan osakilpailun jälkeen hänen lisenssinsä peruttiin ikään vedoten ja sarja jäi tyngäksi. Samaan aikaan hän ajoi myös Viron rallicross-sarjaa alkuvuoden Reinsalu Sport -tallin Super1600 -luokan Ford Ka -autolla, ja loppukaudesta Set Promotion -tallin Renault Twingolla. Hän voitti sarjan mestaruuden vaikka häneltä jäi päällekkäisyyksien takia yksi osakilpailu ajamatta.

Vuonna 2017 Koiranen Gp:tä luotsaava Marko Koiranen järjesti helmikuussa Barcelonassa Formula 4 -autolla testipäivän, johon myös Trogen osallistui. Testissä hän osoitti, että hän on kehityskelpoinen myös F4-auton ratissa. Kuukautta myöhemmin Trogen allekirjoitti sopimuksen Koiranen GP:n kanssa. Hän sijoittui SMP F4 NEZ -sarjassa yhdeksänneksi. Kauden 2017 aikana Trogen ajoi myös rallicrossia Jussi Pinomäen luotsaamassa uudessa RX Academyssa.Hän ajoi sarjassa kaksi osakilpailua, joissa hän sijoittui kummassakin toiseksi.

Vuonna 2018 hän teki sopimuksen yhteensä kolmeen eri sarjaan rallicrossissa. Hän sijoittui RX Academy On Ice -talvisarjassa neljänneksi ja voitti kesällä ajettavan RX Academy -sarjan mestaruuden. Hän osallistui myös RX2 International -sarjaan yhtä kilpailua lukuun ottamatta. Hänen parhaat sijoitukset olivat tässä sarjassa Ranskan osakilpailussa 2. sija ja Kanadan osakilpailussa 5. sija.

Kaudeksi 2019 hän solmi sopimuksen rallicrossin MM-sarjan yhteydessä ajettavasta RX2 International- sarjasta. Kauden päätteeksi Trogen sijoittui pisteissä viidenneksi. 

Kaudella 2020 Trogen ajoi kolme talviosakilpailua Ralli SM -sarjassa SM3-luokassa, Ford Fiesta R2 -autolla osana Ford Motorcraft -tiimiä. Kauden avausosakilpailussa Arctic Lapland Rallyssa Trogen sijoittui SM3-luokan neljänneksi.

Keväällä 2020 Trogenille avautui mahdollisuus testata GT3-autoa Ranskassa Circuit Paul Ricardilla, minkä seurauksena Walkenhorst Motorsport vakuuttui suomalaisnuoren rata-autoilukyvykkyydestä, ja syksyllä Trogen allekirjoitti kahden vuoden sopimuksen saksalaistiimin kanssa. Yhteistyö ja kilpailurupeama aloitettiin GT4-autolla käydyllä kestävyyskilpailulla Nürburgringillä syyskuun lopussa, 24.-27.9.2020. 

Kaudella 2021 Trogen ajoi 11 kilpailua BMW M6 GT3 -autolla (turboahdettu V8 M TwinPower -moottori, 585 hp), osana Nürburgring Langstrecken Serie (NLS) -sarjaa. Trogen osallistui ensimmäistä kertaa myös legendaariseen Nürburgringin 24 tunnin kilpailuun samalla autolla, ja sijoittui sijalle 12. Samana vuonna Trogen osallistui Asian Le Mans Series -sarjaan GT Am -luokassa.

Kaudella 2022 Trogen jatkoi kilpailua Nürburgring Langstrecken Serie (NLS) -sarjassa ja osallistui myös 24 tunnin kilpailuun. Trogen nappasi sarjassa kauden aikana yhteensä kolme palkintokoroke paikkaa, yhden 2. sijan ja kaksi 3. sijaa.

### Esports

Vuonna 2019 Trogen sai tallipaikan villillä kortilla Set Promotionin SET Esport -tiimissä, joka kilpaili yhdeksän osakilpailua sisältävässä iRacing Rallicross MM -sarjassa. Tiimikaverinaan Trogenilla oli toinen suomalaiskuljettaja, Joni Heikkinen. Kausi alkoi 5. lokakuuta ja päättyi 30. marraskuuta. Trogen voitti heti ensimmäisen osakilpailun, tehden historiaa, sillä hän oli kaikkien aikojen nuorin sarjassa voittanut kuljettaja. Sarjassa kilpaili 26 kuljettajaa ympäri maailman, jotka olivat valikoituneet mukaan tiukan karsintasarjan kautta. Menestyksekkään kauden päätteeksi Trogen voitti lopulta maailmanmestaruuden.

Esportissa voitettu maailmanmestaruus sai Williams Esport -tiimin kiinnostumaan Trogenista, ja alkuvuodesta 2020 he allekirjoittivat sopimuksen, jonka jälkeen Trogen on ollut yksi heidän virallisista kuljettajistaan, sopimuksen jatkuessa ainakin vuoteen 2022.

Yhdessä Williams Esports -tiimin kanssa Trogen on kilpaillut vuosien aikana useissa eri sarjoissa ja kilpailuissa, saavuttaen useita voittoja ja palkintokoroke sijoja. Suurin saavutus on ollut 3. sija 24h Le Mans Virtual 2023 kilpailussa, joka on suurin virtuaalinen kilpailu koko maailmassa vuoden aikana.

Menestys
--------

* 2013: Rallicross SM, Crosskart 125-luokka 6. sija
* 2014: Rallicross SM, Crosskart 125-luokka, 2. sija
* 2015: Rallicross SM, Crosskart 125-luokka, 2. sija.
* 2015: Estonia Rallikross Championship, Super1600 Junior, 4. sija
* 2016: Estonia Rallikross Championship Super1600 Junior -mestaruus
* 2016: Rallycross Challenge Europe Unkarin osakilpailu, 1.sija
* 2016: Rallycross Challenge Europe Liettuan osakilpailu, 2. sija
* 2017: SMP F4 NEZ Championship, 9. sija*lähde?*
* 2017: RX Academy 17.6. Honkajoki, 2. sija; Kaanaa 8.7. 2. sija
* 2018: RX Academy On Ice, 4. sija
* 2018: RX Academy, mestari / 1. sija
* 2019: RX2 International, 5. sija
* 2019: iRacing Rallycross World Championship, maailmanmestari

Lähteet
-------

1. ↑  Clas von Bell / Autotoday: 14-vuotias Sami-Matti Trogen teki rallicrosshistoriaa *Uusi Suomi*. Viitattu 16.10.2020.
2. 1 2 3  Viron autourheilugaala kokosi mestarit yhteen Tartossa. | Jaakko Tapper Moottoritoimittajat ja -tiedottajat MOTT ry:n jäsen - Suomen Urheilumanagerit yhdistyksen jäsen *www.jaakkotapper.com*. Viitattu 16.10.2020.
3. 1 2  Sami-Matti Trogen - Sami-Matti Trogenille merkittävä tallisopimus rallicrossin MM-sarjan yhteydessä ajettavaan RX2-luokkaan *www.samimattitrogen.com*. Viitattu 16.10.2020. (englanniksi)
4. 1 2  Sami-Matti Trogenista RX Academyn mestari dramaattisten vaiheiden jälkeen | UrheiluUutiset.com *urheiluuutiset.com*. Viitattu 17.12.2018. (englanniksi)
5. 1 2  Sami-Matti Trogen - Third for Trogen in South Africa amid busy dual-drive weekend *www.samimattitrogen.com*. Viitattu 16.10.2020. (englanniksi)
6. ↑  2019 iRacing Rallycross World Championship Series *iRacing.com*. Viitattu 15.10.2019.
7. ↑  Sami-Matti Trogen teki Esport historiaa – kaikkien aikojen nuorin iRacing Rallicross MM -sarjan osakilpailuvoittaja *Sami-Matti Trogen teki Esport historiaa – kaikkien aikojen nuorin iRacing Rallicross MM -sarjan osakilpailuvoittaja*. Viitattu 15.10.2019.
8. 1 2 3  Sami-Matti Trogen - Trogen wins Esports World Championship title *www.samimattitrogen.com*. Viitattu 9.3.2020. (englanniksi)
9. 1 2  Sami-Matti Trogen - Sami-Matti Trogen signed a contract with Williams Esports for 2020 *www.samimattitrogen.com*. Viitattu 9.3.2020. (englanniksi)
10. 1 2  Sami-Matti Trogen - Story *www.samimattitrogen.com*. Viitattu 16.10.2020. (englanniksi)
11. 1 2  Sami-Matti Trogenin tiedotus: Ralli SM, uutiset *1.3.2020*. Ralli SM. Viitattu 16.10.2020.
12. 1 2  Etusivu *Ralli SM*. Viitattu 9.3.2020.
13. 1 2  Sami-Matti Trogenin tiedotus: Ralli SM, Sami-Matti Trogenin tiedote *19.1.2020*. Ralli SM. Viitattu 16.10.2020.
14. 1 2 3  Sami-Matti Trogen - FI: autourheilijalupauksen haaveista tuli totta - ammattilaissopimus saksalaistiimin kanssa *www.samimattitrogen.com*. Viitattu 16.10.2020. (englanniksi)
15. 1 2  Sami-Matti, 15, kiitää kohti F1-kilpailuja poikkeuksellista reittiä pitkin *Ilta-Sanomat*.  5.6.2017. Viitattu 6.6.2017.
16. ↑  Sami-Matti Trogen - Sami-Mattis five years with motorsports *www.samimattitrogen.com*. Viitattu 16.10.2020. (englanniksi)
17. ↑  14-vuotias Sami-Matti Trogen teki rallicross-historiaa | Jaakko Tapper Moottoritoimittajat ja -tiedottajat MOTT ry:n jäsen - Suomen Urheilumanagerit yhdistyksen jäsen *www.jaakkotapper.com*. Viitattu 16.10.2020.
18. ↑  Sami-Matti Trogen - Katse eteenpäin, mutta ensin vilkaisu olan yli. Kauden 2017 yhteenveto. *www.samimattitrogen.com*. Viitattu 16.10.2020. (englanniksi)
19. ↑  Sami-Matti Trogen, Autourheilija *www.samimattitrogen.com*. Sami-Matti Trogen. Viitattu 6.6.2017.
20. ↑  Lahjakas Sami-Matti, 13, allekirjoitti huippusopimuksen – on saanut jo oman mentaali- ja ravintovalmentajan *Ilta-Sanomat*.  15.3.2016. Viitattu 6.6.2017.
21. 1 2  2017 *RX Academy*. Viitattu 16.10.2020. (englanniksi)
22. ↑  Sami-Matti Trogen - SAMI-MATTI TROGEN WINS IN GOL, NORWAY: "IT WAS EASY TO FORGET EARLY SEASON DISAPPOINTMENTS" *www.samimattitrogen.com*. Viitattu 16.10.2020. (englanniksi)
23. ↑  Sami-Matti Trogen - Sami-Matti Trogen wins RX Academy Championship 2018 *www.samimattitrogen.com*. Viitattu 16.10.2020. (englanniksi)
24. ↑  Sami-Matti Trogen - Sami-Matti Trogen ready to pursue success in 2019 – agreements have been signed *www.samimattitrogen.com*. Viitattu 16.10.2020. (englanniksi)
25. ↑  Sami-Matti Trogen - FI: Trogen ajaa legendaarisessa Nürburgringin 24 h kisassa - unelmien täyttymys *www.samimattitrogen.com*. Viitattu 14.4.2023. (englanniksi)
26. ↑  Sami-Matti Trogen *driverdb.com*. Viitattu 31.12.2022. (englanniksi)
27. ↑  Sami-Matti Trogen - Sami-Matti Trogen's third season as a professional in motorsport starts – "We can win"! *www.samimattitrogen.com*. Viitattu 14.4.2023. (englanniksi)
28. ↑  Miguel Bosch: Sami-Matti Trogen ends season with both success and bad luck: "Pace wise we had many good moments this year but also lots of bad luck" *gt-report.com*.  20.11.2022. Viitattu 19.4.2023. (englanniksi)
29. 1 2  Super1600 » Rallycross Challenge Europe *Rallycross Challenge Europe*. Viitattu 16.10.2020. (englanniksi)
30. ↑  RX Academy on Ice 2018 *RX Academy*. Viitattu 16.10.2020. (englanniksi)
31. ↑  FIAWorldRallycross *FIA World Rallycross*.  Arkistoitu 15.10.2019. Viitattu 9.3.2020. (englanniksi)
32. ↑  Sami-Matti Trogen F4 NEZ ja Espanjan sarjoihin: "Kaikki kortit kannattaa katsoa"|UrheiluUutiset.com *www.urheiluuutiset.com*. Viitattu 6.6.2017. (englanniksi)
33. ↑  King of the Ring - Sami-Matti Trogen nousi palkintokorokkeelle | Jaakko Tapper Motorsport Management - Rally - Rallycross - Racecars *www.jaakkotapper.com*. Viitattu 6.6.2017.
34. ↑  14-vuotias Sami-Matti Trogen teki rallicrosshistoriaa *Uusi Suomi*. Viitattu 6.6.2017.
35. ↑  Mr. Rallycross - Matti Alamäki palaa radalle viikonloppuna *Uusi Suomi*. Viitattu 6.6.2017.
36. ↑  14-vuotias suomalainen rallicrosslahjakkuus Euroopan radoille *Uusi Suomi*. Viitattu 6.6.2017.
37. ↑  Sami-Matti Trogen kipusi palkintokorokkeelle *Hämeen Sanomat*.  Arkistoitu 4.6.2017. Viitattu 6.6.2017.
38. ↑  kivirock.fi *www.kivirock.fi*. Viitattu 6.6.2017.
39. ↑  Rallicrossin superlahjakkuus Sami-Matti Trogen uuteen RX Academy -luokkaan | UrheiluUutiset.com *www.urheiluuutiset.com*. Viitattu 6.6.2017. (englanniksi)
40. ↑  Sami-Matti Trogen ajoi voittoon ensimmäisessä rallicrosskilpailussaan Euroopassa | Moottoriurheilu.tv *Moottoriurheilu.tv*.  26.6.2016.  Arkistoitu 9.9.2017. Viitattu 6.6.2017. (englanniksi)